ઈશાવાસ્ય ઉપનિષદમાં કહ્યું છે : મા ગૃધઃ કસ્યસ્વિદ્‍ ધનમ્‍ (કોઈના ધનની ઈચ્છા રાખો નહીં). વિનોબાજીએ ‘ગૃધ’ શબ્દ પરથી અંગ્રેજી શબ્દ ‘Greed’ આવ્યો તેમ તેમના પુસ્તક “ઈશાવાસ્યવૃત્તિ”માં કહ્યું છે. ‘greed’ એટલે દ્રવ્ય લોભ, ખાઉધરાપણું, અતિતૃષ્ણા, લાલસા. ગીધ એ અતિલોભનું પ્રતીક છે. રવિશંકર મહારાજ કહેતા કે ગીધ જ્યારે મરેલી ભેંસ ઉપર બેસીને ઉજાણી કરે ત્યારે પાંખ પ્રસારીને એવી રીતે ચાંચ મારે કે બીજું કોઈ પક્ષી કે પ્રાણી ભાગ ન પડાવે.